
NUOMONĖ
Moterų teisių ir lyčių lygybės komitetas ragina atsakingą Biudžeto kontrolės komitetą į savo pasiūlymą dėl rezoliucijos įtraukti toliau pateikiamą tekstą:
<RepeatBlock-Dec>
A.	kadangi lyčių lygybė yra viena iš pagrindinių Sąjungos vertybių ir Sąjunga yra įsipareigojusi skatinti lygybę visose savo veiklos srityse, kaip įtvirtinta Sutarties dėl Europos Sąjungos veikimo (SESV) 8 straipsnyje, taip nustatant lyčių aspekto integravimo principą;
B.	kadangi iš 2024 m. lyčių lygybės indekso matyti, kad ji padidėjo tik 0,8 proc., taigi valstybės narės padarė nedidelę pažangą; kadangi kitose srityse, pvz., moterų sveikatos srityje, pažanga sustojo; 
C. 	kadangi dėl infliacijos Europos lyčių lygybės instituto (EIGE) biudžetui daromas vis didesnis spaudimas ir sumažėjo EIGE veiklos pajėgumai, dėl to agentūrai trūksta darbuotojų ir ji nuolat patiria finansinių sunkumų; 
1.	primena, kad EIGE buvo įsteigtas siekiant Sąjungoje prisidėti prie lyčių lygybės skatinimo ir jį stiprinti, atliekant nepriklausomus kokybiškus mokslinius tyrimus ir teikiant palyginamus duomenis, siekiant padėti ES institucijoms ir valstybėms narėms integruoti lyčių lygybės aspektą į visas politikos priemones ir kovoti su diskriminacija dėl lyties;
2.	pakartoja Parlamento raginimą padidinti EIGE finansavimą ir darbuotojų skaičių, atsižvelgiant į dažnėjančius prašymus teikti techninę pagalbą ir didesnes veiklos išlaidas;
3.	pažymi, kad EIGE nuolat įvykdo 95 proc. savo darbo programos biudžeto ir pasiekia tikslus, nustatytus iš dalies pakeistame 2024–2026 m. programavimo dokumente, nepaisant darbuotojų trūkumo ir aukšto perkėlimų į kitą laikotarpį lygio, ir kad Europos Audito Rūmai patvirtino, jog jo finansinėse ataskaitose teisingai nurodyta jo finansinė būklė.
</RepeatBlock-Dec>

